**VEDTEKTER FOR RAMSJØ GÅRDSBARNEHAGE AS**

1. Eierforhold

Ramsjø Gårdsbarnehage AS er privat eiet.

2. Forvaltning

Ramsjø Gårdsbarnehage drives i samsvar med Lov om barnehager og de av Kunnskapsdepartementets til enhver tid fastsatte forskrifter, retningslinjer og årsplan.

3. Formål

§ 1 I Lov om barnehager sier følgende om barnehagens formål:

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

4. Foreldremedvirkning

1. Foreldreråd: Alle foreldrene i Ramsjø Gårdsbarnehage utgjør foreldrerådet. Hver avdeling velger sin foreldrerepresentant og vararepresentant. Disse velges for ett barnehageår av gangen.

2. Samarbeidsutvalget: Styrer, en representant fra personalet og foreldrerepresentantene utgjør samarbeidsutvalget. Styrer er sekretær i samarbeidsutvalget.

Samarbeidsutvalget skal være rådgivende, kontaktskapende og samordnende organ. Samarbeidsutvalget skal bli forelagt saker som er viktige for barnehagens innhold og virksomhet, og for forholdet til foreldrene. Samarbeidsutvalget skal fastsette barnehagens årsplan. Øvrige saker av viktighet er for eksempel forslag til budsjett eller driftsendringer (Rammeplan for barnehagen 2017)

3. Alle foreldre skal få tilbud om 2 foreldresamtaler i løpet av året.

5. Godkjenning og arealutnytting:

Ramsjø Gårdsbarnehage er godkjent av Fredrikstad kommune.

Godkjent leke og oppholdsareal er 420 m2

Norm for arealutnytting per barn under 3 år: 5,30 m2

Norm for arealutnytting per barn over 3 år: 4,0 m2

6. Åpningstid:

1. Barnehageåret regnes fra og med 1 august til 31 juli. Oppstart av nytt barnehageår legges til første mandag i august.
2. Barnehagens ordinære åpningstid er 06:30-16:45.
3. Vi holder stengt de tre siste hele ukene i juli, romjul og de tre dagene før skjærtorsdag.
4. Barnehagen har 5 plandager pr år og holder her stengt.

7. Oppsigelse

Oppsigelsestiden er ut oppsigelsesmåneden, samt påfølgende måned.

Oppsigelsen må skje skriftlig.

Det betales for plassen ut oppsigelsestiden enten barnet benytter plassen eller ikke.

8. Opptak

1. Barnehagens opptakskrets er Fredrikstad kommune. For å søke plass må man sende søknad til Fredrikstad kommune på deres hjemmesider. Søknadsfrist for hovedopptak er 01. mars.
2. Ramsjø Gårdsbarnehage tilbyr kun 100% plass.
3. Eier er opptaksmyndighet etter innstilling til styrer.

9. Opptakskriterier

1. Barn med nedsatt funksjonsevne og barn som det er fattet vedtak om etter Lov om barneverntjenester §4-12 og § 4-4 annet og fjerde ledd, har prioritet etter §18 i Lov om barnehager.

1: Søsken som har plass

2: Gruppesammensetning-Barnehagens behov for å fylle plasser etter alder og kjønn.

3: Nærområdet

4: Loddtrekning

10. Foreldrebetaling

Vi følger til enhver tid makspris. I tillegg kommer det kostpenger.

Ved mislighold av betaling, har eier rett til å si opp plassen med øyeblikkelig virkning.

Vi har betalingsfri måned i juli.

Barnehagen kan gi bøter om barnet blir hentet for seint. 250 kr på påbegynte halvtime.

12. Måltider

Vi serverer 3 måltider. Frokost, lunsj og frukt. Varmmat serveres to ganger i uken på småbarnsavdelinger og 1 gang i uken på stor avdeling.

13. Bemanning

Barnehagen bemannes minimum etter de til enhver tid gjeldene lover og forskrifter.

De som tilsettes i barnehagen må legge frem tilfredsstillende politiattest før tiltredelse, j.fr Lov om barnehager§19.

Alle som arbeider i barnehagen, har taushetsplikt i henhold til forvaltningsloven og de til enhver gjeldene lover og forskrifter.

14. Internkontroll

Barnehagen har utarbeidet eget system for intern kontroll.

15. Foreldreansvar

1. Henting og levering:

Det er foreldres ansvar og følge barnet inn i garderoben. Den som følger barnet skal påse at en ansatt i barnehagen har sett/tatt imot barnet før man går. Likeså må man være i kontakt med en ansatt før man henter barnet. Om man ikke får hentet selv, må man gi beskjed til barnehagen om hvem som skal hente.

1. Foreldre må passe på at barnet til enhver tid har de klær som er hensiktsmessig riktig i forhold til vær, samt reserveklær.
2. Foreldre har ansvar for at det til enhver tid er bleier i barnehagen.

16. Dugnad.

Dugnad i barnehagens lokaler ute, inne eller i skog. Utføres på våren og det settes av 3 timer pr familie. Man kan kjøpe seg fri for 500 kr.

17 Vedtekter Vedtektene gjelder fra 01.07.2025.